Številka: 1004-62/2025-1

Datum: 05. 03. 2025

Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, s spremembami in dopolnitvami; v nadaljevanju ZJU), **Finančna uprava RS** objavlja javni natečaj za **dve prosti delovni mesti**:

**na Finančnem uradu Postojna**

**PRIPRAVNIK SVETOVALEC (šifra 10250)**

***Pogoji za zasedbo delovnega mesta:***

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).

***Opis nalog iz sistemizacije:***

* usposabljanje za samostojno opravljanje dela z delovnega področja,
* opravljanje drugih nalog po navodilu vodje oziroma mentorja.

V skladu s 106. členom ZJU in 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09) se kot pripravnik lahko zaposli oseba, ki nima ustreznih delovnih izkušenj v skladu z zakonom in **prvič sklene pogodbo o zaposlitvi, ustrezno stopnji njene strokovne izobrazbe** z namenom, da se usposobi za opravljanje dela.

Kandidati, ki ne bodo izpolnjevali natečajnih pogojev, se v skladu z 21. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/2006 in 104/2010) ne bodo uvrstili v izbirni postopek.

V drugem odstavku 61. člena ZJU je določeno, da se izbirni postopek lahko opravi v več fazah, tako da se kandidati postopno izločajo. Opravi se v obliki presojanja strokovne usposobljenosti iz dokumentacije, ki jo je predložil kandidat, pisnega preizkusa usposobljenosti, ustnega razgovora ali v drugi obliki, skladni s strokovnimi spoznanji na področju ravnanja z ljudmi pri delu.

Z izbranim kandidatom bo sklenjena pogodba o zaposlitvi za določen čas, to je za čas 10 - mesečnega pripravništva ter za polni delovni čas.

**Splošni pogoji, ki jih morajo izpolnjevati kandidati za zasedbo delovnega mesta:**

* znanje uradnega jezika,
* državljanstvo Republike Slovenije,
* da oseba ni bila pravnomočno obsojena zaradi naklepnega kaznivega dejanja, ki se preganja po uradni dolžnosti, in da ni bila obsojena na nepogojno kazen zapora v trajanju več kot šest mesecev,
* da zoper osebo ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

**K prijavi morajo kandidati priložiti naslednje:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata:
   * o znanju uradnega jezika,
   * da je državljan Republike Slovenije,
   * da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
   * da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
3. izjavo, da za namen tega natečajnega postopka dovoljuje Finančni upravi RS pridobitev podatkov iz 2. točke iz uradne evidence.

Zaželeno je, da prijava vsebuje tudi kratek življenjepis ter da kandidat v njej, poleg formalne izobrazbe navede tudi druga znanja in veščine, ki jih je pridobil.

Kandidat, v roku **8 dni** po objavi, vloži prijavo v pisni obliki (lahko na priloženem obrazcu Vloga za zaposlitev), ki jo pošlje na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

**Prijave se pošljejo na naslov:** Finančna uprava RS, FU Postojna, Tržaška cesta 1, 6230 Postojna ali na po[.fu@gov.si](mailto:.fu@gov.si).

Za dodatne informacije o vsebini dela se lahko obrnete na ga. Martino Brezic, tel.: 05/700-1650.

Za dodatne informacije o formalni izvedbi izbirnega postopka se lahko obrnete na ga. Kristino Korošec Klarić, tel.: 01/478-2727.

Obvestilo o končanem izbirnem postopku bo objavljeno na spletnem portalu GOV.SI - [Delovna mesta | GOV.SI](https://www.gov.si/zbirke/delovna-mesta/).

Kandidati bodo o izbiri pisno obveščeni najkasneje v roku 30 dni po končanem izbirnem postopku.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Peter Grum

generalni direktor

Poslati:

* objava na portal GOV.SI,
* objava na Zavodu RS za zaposlovanje.

Priloga:

* vloga za zaposlitev
* obvestilo kandidatom za DM o obdelavi osebnih podatkov